

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2025. szeptember 29-i ülésére**

|  |
| --- |
| **Tárgyalandó napirend:****Vis maior esemény okozta helyreállítási munkák elvégzése** |

**A napirendet tárgyaló ülés dátuma**: **2025.09.29.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: -

**3. Költségkihatások és egyéb szükséges feltételeket, illetve megteremtésük javasolt forrásai:**

**-**

**4. Tényállás bemutatása:**

A 2025. július 27. napján történt nagymértékű esőzés okozta az önkormányzati tulajdonú közterületi ingatlanokban károk helyreállítására az önkormányzat vis maior pályázatot nyújtott be a Magyar Államkincstár felé.

A pályázati eljáráshoz kapcsolódó előzetes szakértői felmérés során az előkészítő bizottság ( az Államkincstár, a Katasztrófavédelmi Igazgatóság, a Vízügyi Igazgatóság és a Magyar Közút ) képviselői több olyan helyszínről nyilatkozott úgy, hogy azokat a vis maior helyreállítási keret programba nem fogadja be.

Ennek ellenére ezek az útszakaszok is haladéktalan beavatkozást igényelnek a további károk megelőzése érdekében.

A vis maior pályázatba be nem fogadott útszakaszok: Hóvirág utca, Tulipán utca, Szarvas utca, Orgona utca, Árnyas, Kórház, Anna-laki út egy-egy, rövidebb – hosszabb szakasza.

Az előzetes árajánlat alapján ezen helyreállítási munkák elvégzésének várható költsége 5.938.395.- Ft+Áfa.

A beszerzési szabályzat az alábbiak szerint rendelkezik: *,, az élet- és balesetveszély, valamint vagyonvédelem elhárítása érdekében, a vis maior okozta károk elhárítása vagy megelőzése érdekében, valamint a hibaelhárításoknál szükségessé váló azonnali beszerzésekre a beszerzési szabályzatot nem kell alkalmazni. ,,*

Kérjük a képviselő-testület támogató döntését a szükséges pénzügyi fedezet biztosítására.

Telki, 2025. szeptember 18.

Deltai Károly

polgármester

**Határozati javaslat**

**Telki Község Önkormányzat Képviselő-testülete**

**/2025. (IX.29.) számú önkormányzati határozata**

**Vis maior esemény okozta helyreállítási munkák elvégzése**

Telki község Képviselő-testülete úgy határoz, hogy a vis maior esemény következtében szükségessé vált, a vis maior pályázat keretébe be nem fogadott útszakaszok helyreállítására a kátyúzási feladatok megrendelését a hatályos beszerzési szabályzat alapján jóváhagyja.

A megrendeléshez a szükséges pénzügyi fedezetet a 2025.évi költségvetés tartalékkeret terhére biztosítja.

Határidő: azonnal

Felelős: Polgármester